Istra

Istra je najveći [hrvatski](http://hr.wikipedia.org/wiki/Hrvatska) (a ujedno i jadranski) [poluotok](http://hr.wikipedia.org/wiki/Poluotok). Nalazi se na sjeverome dijelu [Jadrana](http://hr.wikipedia.org/wiki/Jadransko_more) na teritoriju [Slovenije](http://hr.wikipedia.org/wiki/Slovenija), [Hrvatske](http://hr.wikipedia.org/wiki/Hrvatska) i [Italije](http://hr.wikipedia.org/wiki/Italija). Geografska granica Istre ide linijom od uvale Milje (talijanski Muggia) do uvale Preluka (tako da je npr. [Opatija](http://hr.wikipedia.org/wiki/Opatija) dio Istre.)

Zapadna obala Istre je plića i bolje razvedena, dok je istočna strma i slabije naseljena. Istru se obično dijeli na tri dijela:

Crvena Istra (zapadna obala), gdje prevladava crveno-smeđa zemlja (crljenica)

Siva Istra (središnja Istra), zbog sivog glinenastog tla.

Bijela Istra (padine Učke i istočni dio poluotoka) zbog kamenitog tla.

Istočna obala Istre (tzv. Liburnija odnosno gradovi Brseč, Lovran, Opatija, Volosko, Matulji, Kastav) odnosno zapadni dio Kvarnerskog zaljeva od 1993 godine administrativno je odvojen od ostatka Istre u sastavu Republike Hrvatske, tako da je danas Istra podijeljena između dvije županije: Istarske i Primorsko-goranske. Veći dio Istre pokriva [Istarska županija](http://hr.wikipedia.org/wiki/Istarska_%C5%BEupanija). Važni gradovi i općine u Istri su [Pula](http://hr.wikipedia.org/wiki/Pula), [Pazin](http://hr.wikipedia.org/wiki/Pazin), [Poreč](http://hr.wikipedia.org/wiki/Pore%C4%8D), [Rovinj](http://hr.wikipedia.org/wiki/Rovinj), [Opatija](http://hr.wikipedia.org/wiki/Opatija), [Umag](http://hr.wikipedia.org/wiki/Umag), [Novigrad](http://hr.wikipedia.org/wiki/Novigrad), [Labin](http://hr.wikipedia.org/wiki/Labin), [Buzet](http://hr.wikipedia.org/wiki/Buzet), [Motovun](http://hr.wikipedia.org/wiki/Motovun), [Kopar](http://hr.wikipedia.org/wiki/Kopar) i [Piran](http://hr.wikipedia.org/wiki/Piran).